എക്സൈസ് സംഘത്തെ കയ്യേറ്റം ചെയ്ത സംഭവത്തില് റിട്ട. എസ്ഐക്കെതിരേ കേസ് വൈക്കം: കടയില് ലഹരി ഉത്പന്നങ്ങള് വില്ക്കുന്നതായി പരാതി ലഭിച്ചതിനെത്തുടര്ന്ന് പരിശോധനയ്ക്ക് എത്തിയ എക്സൈസ് സംഘത്തെ കയ്യേറ്റം ചെയ്ത സംഭവത്തില് റിട്ടയേര്ഡ് എസ്ഐയ്ക്കെതിരേ പോലീസ് കേസെടുത്തു. തലയാഴം കൊതവറ സ്വദേശി മംഗളാനന്ദനെതിരേയാണ് എക്സൈസ് ഉദ്യോഗസ്ഥരുടെ ഡ്യൂട്ടി തടസപ്പെടുത്തിയതിനും കയ്യേറ്റം ചെയ്തതിനും കേസെടുത്തത്. കയ്യേറ്റത്തില് പരിക്കേറ്റ എക്സൈസ് ഉദ്യോഗസ്ഥരായ എസ്. ശ്യാംകുമാര്, ആര്. അജയകുമാര്, ഇ.എ. സന്സീര്, കെ.എസ്. അനില്കുമാര് എന്നിവര് താലുക്ക് ആശുപത്രിയില് ചികിത്സ തേടിയിരുന്നു. അധ്യാപക ഒഴിവ്മേവട: മേവട ഗവ. എല്പി സ്കൂളില് പ്രൈമറി അധ്യാപക തസ്തികയില് 202122 അധ്യയനവര്ഷത്തില് ഉണ്ടായേക്കാവുന്ന താത്കാലിക ഒഴിവിലേക്ക് ദിവസവേതനാടിസ്ഥാനത്തില് നിയമനം നടത്തുന്നതിന് അപേക്ഷ ക്ഷണിച്ചു. താത്പര്യമുള്ള ഉദ്യോഗാര്ഥികള് 15 നു രാവിലെ 11 ന് യോഗ്യത തെളിയിക്കുന്ന അസല് രേഖകളും പകര്പ്പുകളുമായി സ്കൂള് ഓഫീസില് നേരിട്ടു ഹാജരാകണം.